《寄杨子尊圣寺处厚子元上人》
元代·成廷圭

不出空山复几年，衲衣草座独安禅。别峰行道诸天上，善月翻安古佛前。

兵后佳期何日共，春来妙句有人传。三生彷佛当相识，目送孤鸿落照边。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。